Page:Underwoods, Stevenson, 1887.djvu/143

Rh At lack of a' sectarian füsh'n,

An' cauld religious destitütion.

He rins, puir man, frae place to place,

Tries a' their graceless means o' grace,

Preacher on preacher, kirk on kirk—

This yin a stot an' thon a stirk—

A bletherin' clan, no warth a preen,

As bad as Smith of Aiberdeen!

At last, across the weary faem,

Frae far, outlandish pairts I came.

On ilka side o' me I fand

Fresh tokens o' my native land.

Wi' whatna joy I hailed them a'—

The hilltaps standin' raw by raw,

The public house, the Hielan' birks,

And a' the bonny U.P. kirks!

But maistly thee, the bluid o' Scots,

Frae Maidenkirk to John o' Grots,